### OBRAZEC 14 – Izjava o varovanju poslovne skrivnosti – po 2. spremembi

**GOSPODARSKI SUBJEKT:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IZJAVA O VAROVANJU**

**POSLOVNE SKRIVNOSTI**

S podpisom te izjave pod kazensko in civilno odgovornostjo izjavljamo, da:

* bomo kot poslovno skrivnost varovali podrobne informacije glede Seznama programske opreme IBM, vezane na predmet javnega naročila št. 430-27/2023 – preverjanje skladnosti namestitev programske opreme IBM v okoljih naročnika, in sicer časovno neomejeno;
* nam bodo informacije iz prejšnje alineje te izjave s strani naročnika, na podlagi našega pravočasnega zaprosila oziroma zahteve, varno poslane kot "zaupne" na elektronski naslov, zaščitene z geslom, ki bo poslano kot SMS na mobilno telefonsko številko (elektronski naslov in mobilna številka sta za potrebe tega pošiljanja navedena v tej izjavi);
* bomo zagotovili, da bodo do informacij iz prve alineje te izjave dostopale izključno osebe, ki so pooblaščene za dostop ter so pogodbeno zavezane k varovanju poslovnih skrivnosti, s katerimi se seznanijo v okviru svojega dela;
* bomo informacije iz prve alineje te izjave uporabili izključno za namen priprave ponudbe za javno naročilo št. 430-27/2023 ter da jih bomo po pravnomočno zaključenem postopku navedenega javnega naročila uničili, o čemer bomo obvestili naročnika;
* ne bomo za svojo uporabo izkoriščali ali izdali tretji osebi pridobljenih informacij iz prve alineje te izjave in da le-teh tudi ne bomo uporabljali za drugačen namen, od namena, za katerega so nam bile informacije posredovane;
* smo seznanjeni, da obveza varovanja zaupnosti informacij iz prve alineje te izjave traja tudi po pravnomočno zaključenem postopku javnega naročila storitev št. 430-27/2023, in sicer časovno neomejeno;
* smo seznanjeni z zahtevami po varovanju poslovne skrivnosti in obveznostmi, kot le-te izhajajo iz Zakona o javnem naročanju (Uradni list RS, št. 91/15 s spremembami in dopolnitvami; ZJN-3), Zakona o poslovni skrivnosti (Uradni list RS, št. 22/2019; ZPosS), Zakona o gospodarskih družbah (Uradni list RS, št. 42/06 s spremembami in dopolnitvami; ZGD-1), Zakona o preprečevanju omejevanja konkurence (Uradni list RS, št. 36/08 s spremembami in dopolnitvami; ZPOmK-1), Obligacijskega zakonika (Uradni list RS, št. 83/01 s spremembami in dopolnitvami; OZ) in Kazenskega zakonika (Uradni list RS, št. 55/08 s spremembami in dopolnitvami; KZ-1), in se zavezujemo, da bomo ravnali v skladu s temi zahtevami in obveznostmi;
* izvajamo storitve, ki so predmet javnega naročila št. 430-27/2023;
* se zavezujemo, da bomo spoštovali vsebino te izjave in v njej prevzeto obveznost varovanja poslovne skrivnosti ter da te izjave v ničemer ne bomo preklicali ali omejili.

|  |  |
| --- | --- |
| Elektronski naslov za posredovanje informacij iz prve alineje te izjave: |  |
| Mobilna telefonska številka za pošiljanje gesla: |  |

Kraj:\_\_\_\_\_\_\_\_\_\_\_\_\_\_\_\_\_\_\_\_\_ Ime in priimek zakonitega zastopnika:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum:\_\_\_\_\_\_\_\_\_\_\_\_\_\_\_\_\_\_\_\_\_ Podpis zakonitega zastopnika:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Žig